ดีอีเอส ลุยชี้แจงข้อกฎหมาย 
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม (ดีอีเอส) ในฐานะเลขาธิการคณะกรรมการคุ้มครองข้อมูลส่วนบุคคล เปิดเผยว่า ถึงแม้พระราชบัญญัติ (พ.ร.บ.) คุ้มครองข้อมูลส่วนบุคคล จะเลื่อนการบังคับใช้บางหมวดไปจนถึงวันที่ 31 พ.ค. 2564 แต่ดีอีเอสเตรียมออกประกาศมาตรการคุ้มครองความปลอดภัยข้อมูลส่วนบุคคลเบื้องต้น เช่น ข้อมูลส่วนบุคคล ต้องมีการจัดเก็บแยกออกจากข้อมูลทั่วไป มีมาตรการการจัดเก็บ ใช้ การเปิดเผยอย่างปลอดภัย ซึ่งในปัจจุบันกิจกรรม กิจการร้านค้าต่างๆที่ยังไม่ได้ผ่อนปรนตามระยะ 3 ซึ่งมีการ ประกาศภายใต้ พ.ร.ก.ฉุกเฉิน ให้กิจกรรม/กิจการเก็บข้อมูลคนเข้า-ออก ทั้งผ่านแพลตฟอร์ม/แอปไทยชนะ และการเขียนชื่อ-เบอร์มือถือ ดังนั้น ร้านค้า/สถานประกอบการ ดำเนินการดังกล่าว ต้องมีการควบคุมการเข้าถึงข้อมูล กระดาษก็ต้องมีตู้จัดเก็บเอกสารบันทึกข้อมูล มีการกำหนดสิทธิการเข้าถึงข้อมูลเอกสาร เมื่อครบ 1 เดือนต้องจัดเก็บทำเป็นรายงานไว้ด้วย แม้มีพระราชกฤษฎีกา (พ.ร.ฎ.) ยกเว้นการบังคับใช้ไปอีก 1 ปี1 ปีนับจากนี้ไป จนถึงวันที่ 31 พ.ค.2564 ที่ พ.ร.บ.คุ้มครองข้อมูลส่วนบุคคลจะมีผลการบังคับใช้ ดีอีเอสจะเร่งทำความเข้าใจกับประชาชนเกี่ยวกับกฎหมายนี้ เนื่องจากยุคนี้เป็นยุคที่มีการใช้โซเชียล ทำให้เกิดการละเมิดข้อมูลได้ง่ายและการเผยแพร่ข้อมูลเกิดขึ้นได้เร็ว จึงต้องทำความเข้าใจให้ทุกคนเข้าใจถึงสิทธิของผู้อื่น.
ถึงแม้พระราชบัญญัติ (พ.ร.บ.) คุ้มครองข้อมูลส่วนบุคคล จะเลื่อนการบังคับใช้บางหมวดไปจนถึงวันที่ 31 พ.ค. 2564 แต่ดีอีเอสเตรียมออกประกาศมาตรการคุ้มครองความปลอดภัยข้อมูลส่วนบุคคลเบื้องต้น
ข้อมูลส่วนบุคคล,พ.ร.บ.คุ้มครองข้อมูลส่วนบุคคล,ดีอีเอส,ไทยชนะ,กระทรวงดิจิทัลเพื่อเศรษฐกิจและสังคม,ข่าววันนี้,ผ่อนปรนระยะ 3